Odense Adresse-Contoirs Efterretninger, 1847-08-31
Fædrelandet. Blandinger. J en Oversigt over den Flensborg Husum-Tønninger Jernbane, som denne Bane Kommittee har meddeelt, Dannevirke, bevises, at Routen over Tønning-Husum=Flensborg er den korteste og følgelig maa kunne blive den billigste Forbindelsesveimellem Nord= og Østersøen, Vesten og Østen, at den er 6 til 10 Mile kortere end Routten over Glückstadt-Kiel og 15 til 19 Mile kortere end Routen over Hamborg Altona=Kiel. Som Følger af Banens Udførelse fremhæves: "De vigtigste Handelsefterretninger, indtraadte Konjuncturer, i andre Stater udkomne Love ang. Handel og Skibsfart, alle Nyheder overhovedet, som angaae vor Export og Jmport, saavelsom Forretningerne med vore Landsprodukter, erholde vi da tidligere end Hamborg, og hvo kan nægte, at samme vilde være til stor Fordeel for vore Kjøbmænd og sikkre dem mod mangt et Tab. - Denne Bane hæver den direkte Handel med Qvæg og Korn og befrier os i denne Henseende fra Hansestædernes Suprematie. - Da denne Bane ubetinget er den billigste og korteste Forbindelsesvei imellem Østen og Vesten, og det ligger i enhver Kjøbmands og Rheders Jnteresse at vælge den korteste, billigste og sikkreste Vei, saa vil vor Bane blive en Verdenshandelsvei, og fremkalde en Forretnings- og Fabrik-Virksomhed, med en deraf følgende Velstand, som turde overskride de dristigste Forventninger. - Da der nu foruden disse store fælleds Fordele staaer en speciel Gevinst af Renter og en Dividende af c. 8 pCt. at vente, saa haabe vi, at Jndlandet vil begribe, at det vil kunne sørge for sig selv, og at det ikke paa nogle Fremmedes Ubestandighed vil lade et Foretagende strande, som bringer Samfundet og Actionairerne stor Gevinst. Artiklens Slutning lyder: "Spørger Man nu, hvorfor er da dette nationale Anliggende, hvis direkte og indirekte Fordele og Nytte for Enhver, der ikke med aabne Øine er blind, er saa indlysende, ikke iværksat, saa bliver Svaret, at der gaves usædvanlige Hindringer, som hidindtil ikke kunde ryddes af Veien. Da Jdeen til denne Bane først var født og kom for Lyset, da var Sandsen for Jernbaneanlæg endnu ikke moden her hos os, og Folket troede ikke, at en slig Jder hertillands vilde kunne realiseres. Jnteressen var stedse adsplittet, og tildeels nærede Man en smaalig Frygt for, at Husum og Tønning kunde blive for stærke Rivaler for Flensborg. Dertil stod snart en Fjende frem, som lurede i Baggrunden uden strax at tilkjendegive sig, det var den her herskende Separationsaand, som vidste at trække dette Projekt ind paa det politiske Gebeet, og saaledes berede samme en Opposition, som det ikke kunde udholde Sandheden af dette Argument har viist sig saavel paa Generalforsamlingerne som ved de enkelte Actionairers Fremgangsmaade. Enhver politisk Separatist er Banens Fjende, og seer i samme et Baand, som uadskillelig vil knytte Hertugdømmerne, især Slesvig, til Danmark. Separatisterne søge at opnaae en Langbane uden Hensyn til, at Landets Velfærd lider derved; og dette vort Fædreneland betragte de som Udland; derhos mene de, at Tiden ligger nær, da ikke alene Hertugdømmerne Slesvig og Holsteen men ogsaa Nørre-Jylland skal tilhøre det store tydske Rige, og Beltet danne Danmarks Grændse. - Enhver dansk Patriot vil derfor indsee, mod hvilken Opposition og med hvilke Vanskeligheder vi have at kæmpe, og at vi uden Hjælp ikke formaae at realisere dette Nationalværk. Vi nære derfor det Haab, at enhver Dansk, der formaaer det, med Glæde vil gjøre sit til at faae et nyt Dannevirke opreist mod Separatisternes Erobringssyge, at enhver Dansk med Glæde vil gribe en Leilighed, hvorved han indgyder de Mænd, som virke for Statens Eenhed og Vælde, Mod og Udholdenhed, for at dette fædrelandsksindede Parti ikke formindskes, men maae blive kraftig og stærk til at udholde Kampen og vinde Seier.